MTV-elnök: lejátszott pályázat
Nem kizárt, hogy az újabb tévéelnöki pályázat egyik elemét Medveczky Balázsra szabták - írja a Népszabadság.
A lap információi szerint a Magyar Televízió jelenlegi alelnöke ugyanis nem egyetemi, hanem főiskolai diplomával rendelkezik. A pályázati feltételek között pedig az szerepel, hogy főiskolai oklevéllel is lehet pályázni az elnöki posztra.

A pályázat kiírásáról egységesen szavaztak az MTV Közalapítvány kuratóriumának tagjai. Egyedül Fehér Zsuzsa, az MSZP-s kurátor nem szavazta meg a végzettségi szint leszállítását.

A lap szerint a kuratóriumi ülésre bekerült volna egy szocialista javaslat az intézmény alapító okiratának módosításáról. Ez lehetővé tette volna Medveczky Balázs ügyvezetői jogainak megvonását, de az előterjesztő visszavonta a javaslatot.
média